Arve Henriksen

Arve Henriksen (født 22. mars 1968 på Stranda), oppvokst i Stryn, er en norsk jazzmusiker (trompet) og komponist.

Henriksen er utdannet på Jazzlinja (NTNU) 1986-1989 og var samtidig medvirkende i Bodega Band, bandet Luft, Veslefrekk, Close Enough, Nutrio, samt frilans i plateutgivelser med Bjørn Alterhaug, Tre Små Kinesere og Håvard Lund. 

Gruppa Veslefrekk var EBU-band ved den finske Pori-festivalen i 1991 og hadde gjennombrudd ved festivalene i Kongsberg, Molde og Lillehammer i 1992 og gjorde plateinnspilling i 1993. I 1995 deltok Arve Henriksen ii den første skandinaviske frijazzfestivalen i København.  Hans egen solo-CD Sakuteiki ble  utgitt 2001. Sammen med  Paal Nilssen-Love ble han  i 2004 valgt ut til det ærefulle lanseringsprogrammet Norwegian Jazz Launch Europe. 

I 2012 utga Arve Henriksen en boks med  7 LP-er og en DVD, innholdende de eldre albumene Sakuteiki (2001), Chiaroscuro (2004) og Strjon (2007), samt tidligere ikke utgitte konsertopptak på LP-en Chron. 

Henriksen har spilt med bl.a. Jon Fosse, Silje Nergaard, Sondre Bratland, Motorpsycho, D'Sound og Terje Isungset
Senere har han vært i Jon Balkes Magnetic North Orchestra, Audun Kleives GeneratorX, Trygve Seim ensemble, Christian Wallumrød ensemble, Supersilent, i Iain Ballamys Food, med Stian Carstensen, samt i Arild Andersens band.

 Solougivelser (utvalg) 
 Sakuteiki,   (Rune Grammofon, 2001)
 Chiaroscuro, med Audun Kleive og Jan Bang.  (Rune Grammofon, 2004)
 Strjon (Rune Grammofon, 2007)
 Cartography (ECM, 2008) Opptak fra Punkt-festivalen 2005-06
 Solidification (Rune Grammofon, 2012), 7LP samleboks
 Places of Worship (Rune Grammofon, 2013)
 Chron + Cosmic Creations (Rune Grammofon, 2014) Chron tidligere utgitt som del av samleutgivelsen Solidification
 The Nature of Connections (Rune Grammofon, 2014)
 Towards Language , med Eivind Aarset, Erik Honoré og Jan Bang (Rune Grammofon, 2017)
 The Height of the Reeds, med Eivind Aarset, Jan Bang og Jez riley French (Rune Grammofon, 2018)

 Utmerkelser 
 Buddyprisen 2005
 Moers Jazzfestival Artist in residence 2006
 Radka Toneff Minnepris 2007
 Kanonprisen 2009 i klassen beste filmmusikk for Jakten på hukommelsen (sammen med Jan Bang og Erik Honoré)
 DnB NOR-prisen 2011

 Nominasjoner 
 Nominert til Edvard-prisen 2000 i klassen musikk til annen kunstart for My own private furry
 Nominert til Spellemannprisen 2001 i åpen klasse for Sakuteiki
 Nominert til Alarmprisen 2002 i klassen jazz for Sakuteiki
 Nominert til Spellemannprisen 2013 i klassen jazz for Places of Worship
 Nominert til Bendiksenprisen for 2013
 Nominert til Kanonprisen 2013 i klassen beste filmmusikk sammen med Jan Bang, Erik Honoré og Gaute Storaas for musikken til filmen Victoria
 Nominert til Spellemannprisen 2014 i åpen klasse for The Nature of Connections
 Nominert til Nordic Music Prize 2016 sammen med  og  for Saumur
 Nominert til Spellemannprisen 2018 i klassen Tonos komponistpris sammen med Eivind Aarset, Jan Bang og Jez riley French for The Height of the Reeds
 Nominert til Spellemannprisen 2023 i klassen tradisjonsmusikk for Villfarande barn sammen med Kim Rysstad og Tord Gustavsen
 Nominert til Edvard-prisen 2024 i åpen klasse for Sanctuary

 Referanser 

 Eksterne lenker 




  Diskografi fra Jazzbasen
  Biografi fra Jazzbasen

Kategori:Norske jazztrompetister
Kategori:Norske jazzkomponister
Kategori:Vinnere av Kanonprisen
Kategori:Personer fra Stranda kommune
Kategori:Personer fra Stryn kommune